CELEX: C2006/131/14
Language: da
Date: 2006-06-03 00:00:00
Title: sag C-3/04: Domstolens dom (Første Afdeling) af  16. marts 2006  — Poseidon Chartering BV mod Marianne Zeeschip VOF, Albert Mooij, Sjoerdtje Sijswerda, Gerrit Schram (anmodning om præjudiciel afgørelse fra Rechtbank Utrecht) (Direktiv 86/653/EØF — selvstændige handelsagenter — begrebet handelsagent — afslutning og forlængelse af én enkelt kontrakt igennem flere år)

3.6.2006   
            
            
               DA
            
            
               Den Europæiske Unions Tidende
            
            
               C 131/8
            
         Domstolens dom (Første Afdeling) af 16. marts 2006 — Poseidon Chartering BV mod Marianne Zeeschip VOF, Albert Mooij, Sjoerdtje Sijswerda, Gerrit Schram (anmodning om præjudiciel afgørelse fra Rechtbank Utrecht)
   (sag C-3/04) (1)
   
   (Direktiv 86/653/EØF - selvstændige handelsagenter - begrebet handelsagent - afslutning og forlængelse af én enkelt kontrakt igennem flere år)
   (2006/C 131/14)
   Processprog: nederlandsk
   Den forelæggende ret
   Rechtbank Utrecht
   Parter i hovedsagen
   
      Sagsøger: Poseidon Chartering BV
   
      Sagsøgt: Marianne Zeeschip VOF, Albert Mooij, Sjoerdtje Sijswerda, Gerrit Schram
   Sagens genstand
   Anmodning om præjudiciel afgørelse — Rechtbank Utrecht — fortolkning af artikel 1, stk. 2, i Rådets direktiv 86/653/EØF af 18. december 1986 om samordning af medlemsstaternes lovgivning om selvstændige handelsagenter (EFT L 382, s. 17) — begrebet handelsagent — selvstændig mellemmand, der mod betaling af provision har forhandlet en time-charterkontrakt, samt dennes forlængelse hvert år, for et rederi
   Konklusion
   Artikel 1, stk. 2, i Rådets direktiv 86/653/EØF af 18. december 1986 om samordning af medlemsstaternes lovgivning om selvstændige handelsagenter skal fortolkes således, at når en uafhængig mellemmand er antaget til at afslutte én enkelt kontrakt, som efterfølgende forlænges igennem flere år, følger det af kravet om en vedvarende karakter i denne bestemmelse, at denne mellemmand skal være antaget af agenturgiveren til at formidle de efterfølgende forlængelser af denne kontrakt.
   
      (1)  EUT C 59 af 6.3.2004.